Hanno Pevkur

Lapsepõlv, noorus ja haridus

Hanno Pevkur on sündinud Ida-Virumaal Iisakus. Oma haridusteed alustas Pevkur Iisaku Keskkoolis. Gümnaasiumis käis Järva-Jaanis ja lõpetas 1995. aastal hõbemedaliga. Pevkur jätkas õpinguid Tallinna Majanduskoolis õiguse erialal, lõpetas kooli 1998. aastal. Kõrghariduse omandas Pevkur Tartu Ülikooli õigusteaduskonnas, mille ta lõpetas 2002. aastal bakalaureusetööga "Kohaliku omavalitsusüksuse sisemise detsentraliseerimise probleeme osavalla ja linnaosa näitel". Haridus on võrdsustatud magistrikraadiga.

Varasem töö

Järva-Jaani Vallavalitsuse õigusnõunik, Koeru ja Kareda Vallavalitsuse jurist-konsultant 1998–1999.
Õigusbüroo Aleksis jurist 1999–2000.

Poliitiline tegevus

Alates aastast 2000 töötas ta Nõmme linnaosavalitsuses õigusnõunikuna ja haldussekretärina.
Aprillist 2003 kuni märtsini 2005 oli ta Nõmme linnaosa vanem, kui see koht vabanes senise linnaosavanema Urmas Paeti Riigikokku valimise tõttu.
Märtsis 2005 tekkis Tallinna koalitsioonis Erakond Res Publica ja Reformierakonna vahel võimutüli. Selle lahendusena otsustati muu hulgas anda Nõmme linnaosavanema koht Res Publicale. Hanno Pevkurile nimetati haridust, kultuuri ja sporti kureeriva abilinnapea koht. Linnavolikogu kinnitas selle määramise. Pevkur sai olla paar nädalat abilinnapea ametis, kui Res Publica loobus koalitsioonist Reformierakonnaga.

Riigikogu XI koosseisu liige

Alates 15. aprillist 2007 oli ta Maret Maripuu asendusliikmena XI Riigikogu liige.

Sotsiaalminister

Aastatel 2009–2012 oli Pevkur Eesti Vabariigi sotsiaalminister (töö, tervise ja sotsiaalkaitse valdkond).
2011. aastal andis Eesti Maksumaksjate Liit talle töötuskindlustusmakse määra vähendamata jätmise eest maksumaksja vaenlase tiitli.

Justiitsminister

Alates 10. detsembrist 2012 kuni märtsini 2014 oli Pevkur justiitsminister, vahetades välja ametist lahkunud Kristen Michali.

Siseminister

26. märtsil 2014 asus Pevkur Taavi Rõivase valitsuse koosseisus siseministri ametipostile.
7. novembril 2016 tegid koalitsioonipartnerid IRL ja Sotsiaaldemokraatlik Erakond Taavi Rõivasele ettepaneku tagasi astuda Eesti peaministri kohalt. 9. novembril 2016 otsustas Riigikogu umbusaldada Taavi Rõivast. Umbusaldamist toetas 63 Riigikogu saadikut. Seoses umbusaldusega toimus 23. novembril valitsuse vahetus ja Pevkuril tuli loobuda siseministri ametikohast.

Riigikogu XIII koosseisu liige, õiguskomisjoni liige

Alates 23. november 2016. Valitud RK2015 valimistel Võru-, Valga- ja Põlvamaa valimisringkonnast

Eesti Reformierakond

Pevkur on alates 2000 aastast Eesti Reformierakonna liige. Pevkuri kutsus Reformierakonda Urmas Paet. Aastatel 2014–2017 oli Pevkur Eesti Reformierakonna aseesimees.
7. jaanuaril 2017 valiti Hanno Pevkur Eesti Reformierakonna esimeheks 1048 häälega Kristen Michali ees, kes kogus 635 häält. Valimistel osales 1660 Reformierakonna liiget. Oli Reformierakonna esimees kuni 14. aprill 2018, kui uueks juhiks valiti Kaja Kallas ja Hanno Pevkur valiti 869 häälega Reformierakonna juhatusse.
Hanno Pevkur on Eesti Reformierakonna fraktsiooni esimees. kuni oktoober 2017.

Poliitilised vaated

Pevkuri nimetab enda jaoks oluliste teemadena inimeste heaolu ja turvalisusega seotud küsimused, samuti inimeste põhiõigused ja -vabadused. Ta arvates on eneseteostus ja otsustamisõigus igaühe võõrandamatud õigused.

Perekond

Hanno Pevkur on abielus Helin Pevkuriga. Peres on kaks last: Jan Joonas Pevkur ja Mirt Marleen Pevkur.

Võrkpall

Eesti Võrkpalli Liidu presidendiks valiti Pevkur 2012. aastal Vilja Savisaar Toomasti järel. 2016. aasta mais valiti Pevkur uuesti järgnevaks 4 aastaks Eesti Võrkpalli Liidu presidendiks.
Euroopa Võrkpalli Konföderatsiooni (CEV) Euroopa alaliidu asepresident, Euroopa esindaja Maailma Võrkpalliliidu (FIVB) juhatuse liige kui Euroopa esindaja alates oktoobrist 2016.